cyanic-selkie/wikianc huggingface dataset:
Alvise da Mosto (αντιτορπιλικό)
Β΄ Παγκόσμιος Πόλεμος
Στις 30 Νοεμβρίου 1941 το Da Mosto απέπλευσε από το Τράπανι προκειμένου να συνοδεύσει το πετρελαιοφόρο Iridio Mantovani που θα μετέφερε στην Τρίπολη (Λιβύη) 8600 t καυσίμου για τις δυνάμεις του Άξονα που βρίσκονταν στη Βόρεια Αφρική. Την 1η Δεκεμβρίου, λίγο πριν από τη δύση του Ήλιου, βομβαρδιστικά Blenheim της RAF έπληξαν το Mantovani και του προξένησαν σοβαρότατες ζημιές. Το Da Mosto επιχείρησε να το ρυμουλκήσει, όμως το πετρελαιοφόρο δέχθηκε και δεύτερη αεροπορική επίθεση εξαιτίας της οποίας ξέσπασε πυρκαγιά και το πλήρωμά του αναγκάστηκε να το εγκαταλείψει. Λίγη ώρα αργότερα το Da Mosto δέχτηκε επίθεση από τη βρετανική Δύναμη K που αποτελούνταν από τα καταδρομικά HMS Aurora και HMS Penelope καθώς και το αντιτορπιλικό HMS Lively. Το ιταλικό αντιτορπιλικό αντάλλαξε πυρά με τα βρετανικά πλοία σε μια απέλπιδα προσπάθεια να σώσει όσο το δυνατόν περισσότερους ναυαγούς από το βυθιζόμενο πετρελαιοφόρο, όμως δέχτηκε πολλαπλά πλήγματα από τα αντίπαλα πλοία. Μεταξύ άλλων χτυπήθηκε και η αποθήκη πυρομαχικών με αποτέλεσμα το Da Mosto να βυθιστεί ταχύτατα στις 18:15, σε απόσταση περίπου 75 μιλίων από την Τρίπολη. Τα βρετανικά πλοία επίσης αποτελείωσαν το φλεγόμενο Iridio Mantovani.
Η ιταλική τορπιλάκατος Generale Marcello Prestinari περισυνέλεξε αργότερα 125 ναυαγούς, ενώ άλλα 135 μέλη του πληρώματος έχασαν τη ζωή τους. Ο κυβερνήτης του Da Mosto, Φραντσέσκο ντελ' Άννο (Francesco Dell'Anno), τιμήθηκε με το Χρυσό Μετάλλιο Στρατιωτικής Αξίας επειδή προσπάθησε να υπερασπιστεί το Mantovani ενάντια σε συντριπτικά ισχυρότερη εχθρική δύναμη.
Σημειώσεις
<references group="Σημ." />
Εξωτερικοί σύνδεσμοι
Κατηγορία:Αντιτορπιλικά κλάσης Navigatori Κατηγορία:Ιταλικά αντιτορπιλικά του Β΄ Παγκοσμίου Πολέμου
Your Song
Το "Your Song" είναι τραγούδι το οποίο συνέθεσε και τραγούδησε ο Άγγλος μουσικός Έλτον Τζον, με στίχους του μακροχρόνιου συνεργάτη του Bernie Taupin. Εμφανίστηκε αρχικά στο ομότιτλο δεύτερο στούντιο άλμπουμ του, που κυκλοφόρησε το 1970. Το τραγούδι κυκλοφόρησε αρχικά στις ΗΠΑ τον Οκτώβριο του 1970 ως B-side του "Take Me to the Pilot". Και τα δύο τραγούδια κέρδισαν ραδιοφωνική επιτυχία, αλλά το "Your Song" προτιμήθηκε και αντικατέστησε το "Take Me to the Pilot" ως το A-side, φτάνοντας τελικά στο #8 του Billboard Hot 100 τσαρτ. Έκανε επίσης κορυφαία θέση στο #7 του UK singles τσαρτ και έφτασε στο top 10 σε πολλές άλλες χώρες.
Αναγνώριση και αποδοχή
Το 1988, το "Your Song" μπήκε στο Grammy Hall of Fame. Το 2004 τοποθετήθηκε στη θέση 137 της λίστας του περιοδικού Rolling Stone "Τα 500 Καλύτερα Τραγούδια Όλων των Εποχών", καθώς και στη λίστα του το 2010. Ένα ντέμο του συμπεριλήφθηκε το 1990 στο box set άλμπουμ του Έλτον To Be Continued.
Έλαβε πολύ θετικές κριτικές κατά την κυκλοφορία του. Γράφοντας στο NME, ο Derek Johnson είπε "Το τραγούδι είναι λαμπερό και παράξενα στοιχειωμένο, η σύνθεση είναι απαλή και ντελικάτη και η απόδοση είναι συμπτωματική μιας νέας εποχής στα ποπ είδωλα." Ο Bill Janovitz από το AllMusic το χαρακτήρισε ένα "σχεδόν τέλειο τραγούδι". Σε συνέντευξή του το 1975 στο Rolling Stone, ο Τζον Λένον αναπόλησε, λέγοντας «Θυμάμαι να ακούω το "Your Song" του Έλτον Τζον στην Αμερική -ήταν ένα από τα πρώτα του μεγάλα χιτ- και θυμάμαι οτι σκεφτόμουν "Ωραία, αυτό είναι το πρώτο νέο πράγμα που συνέβη από τότε που εμείς (οι Μπίτλς) είχαμε συμβεί ". Ήταν ένα βήμα μπροστά. Υπήρχε κάτι στη φωνή του που ήταν εξέλιξη σε κάθε Αγγλικά φωνητικά έως τότε. Ήμουν ευχαριστημένος με αυτό».
Συντελεστές
Οι συντελεστές αναγράφονται στο βιβλιαράκι του άλμπουμ Elton John.
Εκδοχή της Lady Gaga
Μια νέα εκδοχή του "Your Song" από την Lady Gaga κυκλοφόρησε στις 30 Μαρτίου 2018. Το τραγούδι κυκλοφόρησε ως προωθητκό σινγκλ από το άλμπουμ - φόρο τιμής στον Έλτον Τζον, Revamp (2018). Σε αυτό το άλμπουμ νέοι και παλιότεροι καλλιτέχνες επανεκτελούν παλιότερες επιτυχίες του Τζον.
Κυκλοφορία
Το τραγούδι έκανε πρεμιέρα στο BBC Radio 2 στις 29 Μαρτίου, έπειτα από ανακοίνωση στον προσωπικό λογαριασμό του Έλτον Τζον στο Instagram, ο οποίος το χαρακτήρισε "απολύτως καταπληκτικό". Λίγο αργότερα έγινε διαθέσιμο στις ψηφιακές πλατφόρμες και στο YouTube της τραγουδίστριας. Είναι το δεύτερο προωθητικό σινγκλ από το άλμπουμ, μετά την κυκλοφορία του "Don't Go Breaking My Heart" σε επανεκτέλεση του Q-Tip με τη Ντέμι Λοβάτο στις 16 Μαρτίου.
Ζωντανές ερμηνείες
Στις 29 Ιανουαρίου 2018, δύο μήνες πριν την κυκλοφορία της στούντιο εκδοχής του "Your Song" η Gaga το ερμήνευσε σε συναυλία των βραβείων Γκράμμι προς τιμήν του Elton, με τίτλο "Elton John: I'm Still Standing — A Grammy Salute".
Παραπομπές
Κατηγορία:Τραγούδια του 1970 Κατηγορία:Έλτον Τζον Κατηγορία:Τραγούδια του 2018 Κατηγορία:Τραγούδια της Lady Gaga
Πρωτάθλημα ποδοσφαίρου ανδρών Περού
Το Καμπεονάτο Ντεσεντραλισάδο (ισπανικά: Campeonato Descentralizado) αποτελεί την κορυφαία επαγγελματική κατηγορία στο σύστημα ποδοσφαιρικών πρωταθλημάτων Περού. Το πρωτάθλημα λειτουργεί με σύστημα ανόδου και υποβιβασμού μαζί με το πρωτάθλημα της Σεγούντα Ντιβισιόν και το ειδικό πρωτάθλημα κατάταξης Κόπα Περού.
Χωρίζεται σε τρία μέρη, το Τορνέο ντε Βεράνο (Θερινό), το Τορνέο Απερτούρα (Άνοιγμα) και το Τορνέο Κλαουσούρα (Κλείσιμο), ενώ διαρκεί από το Φεβρουάριο έως το Δεκέμβριο. Το πρωτάθλημα διοργανώνεται από την Αθλητική Ομοσπονδία Επαγγελματικού Ποδοσφαίρου.
Πολυνίκης είναι η Ουνιβερσιτάριο με 26 πρωταθλήματα.
Ιστορία
Η Περουβιανή Ποδοσφαιρική Ένωση (Liga Peruana de Fútbol) ιδρύθηκε το 1912 και διοργάνωσε τα πρωταθλήματα της Πριμέρα Ντιβισιόν και της Σεγούντα Ντιβισιόν. Οι αγωνιστικές περίοδοι μεταξύ του 1912 και του 1921 περιλάμβαναν συλλόγους με έδρα τη Λίμα και θεωρούνταν ανεπίσημοι από την Ομοσπονδία Ποδοσφαίρου Περού. Το 1926, το πρωτάθλημα συνεχίστηκε από τη νεοϊδρυθείσα Ομοσπονδία Ποδοσφαίρου Περού. Η πρώτη κατηγορία διαδραματίστηκε σε ερασιτεχνικό επίπεδο από την ίδρυσή της, αλλά έγινε επαγγελματική το 1951.
Το 1966 ιδρύθηκε το πρώτο εθνικό πρωτάθλημα με την ονομασία Descentralizado (Αποκεντρωμένο), με προσκεκλημένες και ομάδες που έδρευαν εκτός των επαρχιών Λίμα και Καγιάο. Από το 2010, ο τίτλος πρωταθλήματος έχει κερδηθεί από πάνω από 19 συλλόγους, αλλά η Ουνιβερσιτάριο, η Αλιάνσα Λίμα και η Σπόρτινγκ Κριστάλ μοιράζονται τους περισσότερους τίτλους. Μόνο η Ουνιβερσιτάριο, η Αλιάνσα Λίμα και η Σπόρτινγκ Κριστάλ κατέχουν κατέχουν 66,3% των τίτλων.
Πρωταθλήτριες ομάδες
Οι σύλλογοι με πλάγια γραφή δεν υφίστανται πλέον
Εξωτερικοί σύνδεσμοι
Περού Περού
Αθλητικό Κέντρο Αφροδίτη
Το Αθλητικό Κέντρο Αφροδίτη είναι το μεγαλύτερο στάδιο στην πόλη της Πάφου. Το στάδιο πήρε το όνομά του από την Αφροδίτη, που κατά την παράδοση γεννήθηκε στην Πέτρα του Ρωμιού 20 χλμ. ανατολικά της Πάφου. Η χωρητικότητα του σταδίου είναι 2.000 άτομα. Το στάδιο είναι η έδρα των ομάδων βόλεϊ Παφιακός και Διόνυσος, οι οποίες αγωνίζονται στην πρώτη κατηγορία Κύπρου. Τα έργα κατασκευής του σταδίου ξεκίνησαν το 1989 και ολοκληρώθηκαν το 1991.
Μάριο Κέμπες
Ο Μάριο Αλμπέρτο Κέμπες (ισπανικά: Mario Alberto Kempes, γεννήθηκε 15 Ιουλίου 1954) είναι Αργεντινός πρώην διεθνής ποδοσφαιριστής ο οποίος αγωνιζόταν ως επιθετικός. Ήταν πρώτος σκόρερ και καλύτερος παίκτης του Παγκοσμίου Κυπέλλου του 1978, που διοργανώθηκε και κατακτήθηκε από την Αργεντινή.
Βιογραφία
Γεννήθηκε στο Μπέλε Βίλε, μία μικρή πόλη με ποδοσφαιρική παράδοση, στα μέσα της απόστασης μεταξύ Ροζάριο και Κόρδοβα της δεύτερης και τρίτης πόλης της Αργεντινής. Ο πατέρας του, επίσης ποδοσφαιριστής, τον ενέπνευσε να ασχοληθεί σε νεαρή ηλικία, αρχίζοντας από την ηλικία των 7 ετών.
Καριέρα σε συλλόγους
Ξεκίνησε την καριέρα του από μικρής δυναμικότητας ομάδες της χώρας του, κάνοντας το ντεμπούτο του με την ομάδα Ατλέτικο Σεντράλ στην πρώτη κατηγορία στις 5 Οκτωβρίου 1973. Η ομάδα συμμετείχε την προηγούμενη χρονιά στο τοπικό πρωτάθλημα της Κόρδοβα και με τις εντυπωσιακες εμφανίσεις του Κέμπες που σημείωσε 78 γκολ σε 81 παιχνίδια κέρδισε την προαγωγή της στην κορυφαία κατηγορία του πρωταθλήματος.
Διεθνής καριέρα
Σε διεθνές επίπεδο συμμετείχε σε τρία Παγκόσμια Κύπελλα (1974, 1978, 1982) και αγωνίστηκε με την εθνική του ομάδα 43 φορές σημειώνοντας 20 τέρματα. Ο Κέμπες ήταν κομβικός στην κατάκτηση του Παγκόσμιο Κύπελλο του 1978 από την Αργεντινή, έχοντας εξαιρετική απόδοση, σκοράροντας δύο φορές στον τελικό και κέρδισε το χρυσό παπούτσι με 6 γκολ. Κέρδισε επίσης τη Χρυσή Μπάλα ως καλύτερος παίκτης της διοργάνωσης, και έγινε έτσι ένας από τους μόλις τρεις παίκτες που κατέκτησαν και τα τρία βραβεία σε ένα Παγκόσμιο Κύπελλο, μαζί με τον Γκαρίντσα το 1962 και τον Πάολο Ρόσι το 1982.
Στο Παγκόσμιο Κύπελλο στην πατρίδα του ήταν ο μόνος Αργεντινός που έπαιζε εκτός χώρας και έχοντας επιτυχημένη πορεία στην Ευρώπη ήταν από τις βασικές μονάδες εκείνης της ομάδας. Στον πρώτο γύρο η Αργεντινή πέτυχε δύο νίκες χωρίς όμως ο ίδιος να βρει δίχτυα. Σκόραρε δύο φορές με αντίπαλο την Πολωνία και δύο ακόμα κατά του Περού, στο εμφατικό 6–0 της "αλμπισελέστε" (σε μία πολυσυζητήμενη συνάντηση όπου η Αργεντινή χρειαζόταν νίκη με τέσσερα τέρματα διαφορά ), κάτι που εξασφάλισε την πρώτη θέση του ομίλου αφήνοντας δεύτερη τη Βραζιλία και την πρόκριση στον τελικό με την Ολλανδία. Στον αγώνα με την Πολωνία (15 Ιουνίου) και ενώ το αποτέλεσμα ήταν στο 1–0, ο Γκζέγκος Λάτο είχε κεφαλιά προς τα δίχτυα που απέτρεψε ο Κεμπες με το χέρι του, χωρίς να αποβληθεί από το διαιτητή. Στις 5 Ιουνίου 1978, ο Μάριο Κέμπες θα χάραζε την ημερομηνία καλά στις συνειδήσεις όλων των Αργεντίνων: Αργεντινή-Ολλανδία 3–1 στον τελικό, με τον Κέμπες εκτός από τα δύο τέρματα (από τα οποία  το δεύτερο στην παράταση εντυπωσιακό),   να παρέχει μία ασίστ και να χαρίζει τον θρίαμβο που η Αργεντινή περίμενε δεκαετίες καθώς οι πολλαπλοί τίτλοι στο Κόπα Αμέρικα δεν αντικατόπτριζαν την πραγματική διεθνή ποδοσφαιρική ιστορία της χώρας, ενώ ο προηγούμενος τελικός που συμμετείχε ήταν χαμένος στο αποτέλεσμα και στο χρόνο (1930). Το επόμενο Παγκόσμιο Κύπελλο όμως έμελλε να είναι άλλη μια απογοήτευση για την «αλμπισελέστε»: κανένα γκολ για τον κανονιέρη, την ίδια στιγμή που η ομάδα του έχασε και τους δύο αγώνες στο δεύτερο γύρο και επέστρεψε νωρίτερα από το αναμενόμενο στο σπίτι της, παρά τις υψηλές προσδοκίες των φιλάθλων.
thumb|280px|Στον τελικό του Παγκοσμίου Κυπέλλου πανηγυρίζει το δεύτερο γκολ του
Ο Κέμπες κέρδισε το βραβείο καλύτερου Νοτιοαμερικάνου ποδοσφαιριστής της Χρονιάς, τη Χρυσή Μπάλα και το Onze d'Or το 1978. Το αποχαιρετιστήριο παιχνίδι προς τιμήν του διοργανώθηκε στις 8 Φεβρουαρίου 1995 μεταξύ της Ροζάριο Σεντράλ και της Νιούελς Ολντ Μπόις και ο Κέμπες σημείωσε ένα γκολ στο πρώτο ημίχρονο. Μέχρι εκείνο το σημείο μετρούσε εννέα τέρματα σε 15 clásicos απέναντι στη Νιούελς. Είκοσι χρόνια μετά από την εποχή που σημείωνε αυτά τα τέρματα, το πάθος των οπαδών δεν είχε αλλάξει και έτσι ο αγώνας διεκόπη στο δεύτερο ημίχρονο λόγω εκτεταμένων επεισοδίων. Λίγους μήνες αργότερα ο «Ματαντόρ» (σημαίνει «Ταυρομάχος», όπως ήταν το προσωνύμιό του) θα επανέλθει στην ενεργό δράση στη δεύτερη κατηγορία της Χιλής. Συνολικά κατά τη διάρκεια της καριέρας του σημείωσε 404 γκολ σε επίσημους αγώνες.
Μετά το τέλος της ποδοσφαιρικής σταδιοδρομίας ακολούθησε καριέρα προπονητή στην Ινδονησία, την Ιταλία, την Αλβανία και σε ομάδες της Νότιας Αμερικής χωρίς ιδιαίτερη επιτυχία. Το περιοδικό World Soccer τον συμπεριέλαβε στους 100 καλύτερους ποδοσφαιριστές του 20ού αιώνα. Το 2004 ονομάστηκε από τον Πελέ ως ένας από τους καλύτερους 125 ζωντανούς ποδοσφαιριστές, ως τμήμα των εορτασμών των 100 χρόνων της FIFA.
Στην πόλη της Κόρδοβα της Αργεντινής, το "Στάδιο Παγκόσμιου Κυπέλλου Chateau Carreras"  έχει ονομαστεί από το 2011 "Στάδιο Μάριο Αλμπέρτο Κέμπες" (Mario Alberto Kempes Stadium). Με χωρητικότητα περίπου 57.000 θεατών, είναι ένα από τα πιο μεγάλα στη χώρα.
Τίτλοι
Βαλένθια
Ρίβερ Πλέιτ Πελίτα Τζάγια Αργεντινή
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα Κατηγορία:Ποδοσφαιριστές Ροσάριο Σεντράλ Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Ρίβερ Πλέιτ Κατηγορία:Ποδοσφαιριστές Έρκουλες Αλικάντε Κατηγορία:Ποδοσφαιριστές Φιρστ Βιέννα Κατηγορία:Ποδοσφαιριστές ΣΚΝ Σανκτ Πέλτεν Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές Παγκοσμίου Κυπέλλου 1978 Κατηγορία:Ποδοσφαιριστές Παγκοσμίου Κυπέλλου 1982 Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Αυστρία Κατηγορία:Αργεντινοί προπονητές ποδοσφαίρου Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κιμ Καρντάσιαν
Η Κίμπερλυ Νοέλ Καρντάσιαν (αγγλικά: Kimberlly Noel Kardashian, από το 2014 ως το 2022 Καρντάσιαν-Γουέστ, γενν. 21 Οκτωβρίου 1980), ευρέως γνωστή ως Κιμ Καρντάσιαν, είναι Αμερικανίδα τηλεοπτική προσωπικότητα, επιχειρηματίας, παραγωγός και φωτομοντέλο αρμενικής καταγωγής. Έγινε ευρέως γνωστή από το 2007 και έπειτα, μέσω του ριάλιτι Keeping Up with the Kardashians.
Έκτοτε έχει απασχολήσει σε μεγάλο βαθμό τα ΜME καθώς και τα κοινωνικά δίκτυα, ενώ η συνολική της περιουσία έφτασε περίπου τα 325.000.000 δολάρια το 2018.
Πρώτα Χρόνια
Γεννήθηκε στις 21 Οκτωβρίου 1980 στο Λος Άντζελες. Είναι το δεύτερο παιδί του δικηγόρου Ρομπερτ Καρντάσιαν και της Κρις Τζένερ (το γένος Χούτον). Έχει τρία βιολογικά αδέλφια (Κόρτνεϊ, Κλοέ & Ρομπ) αλλά και δύο ετεροθαλείς αδελφές (Κένταλ & Κάιλι) από τον γάμο της μητέρας της με την Κέιτλιν Τζένερ. Ο πατέρας της καταγόταν από την Αρμενία. Η Κιμ εξέφρασε την υπερηφάνεια της για την αρμένικη καταγωγή της, καθώς έχει βαπτιστεί και στην Αρμένικη Αποστολική Εκκλησία του Ετσμιαντζίν ως Χεγίν.
Αποφοίτησε από το Λύκειο Μεριμάουντ (ένα ιδιωτικό ρωμαιοκαθολικό σχολείο θηλέων) και για πολλά χρόνια ήταν στενή φίλη και στυλίστρια της Πάρις Χίλτον, γεγονός που της έφερε την αρχική διασημότητα.
Καριέρα
Τον Φεβρουάριο του 2007, διέρρευσε το βίντεο σεξουαλικού περιεχομένου (sex tape) που είχε κάνει το 2003 με τον τότε σύντροφο της, Ray J και λόγω αυτού απέκτησε αρκετή φήμη στα μέσα ενημέρωσης. Λίγο αργότερα, η Καρντάσιαν άσκησε αγωγή εναντίον της εταιρίας η οποία άρχισε να διανέμει το βίντεο χαρακτηρίζοντας την ως Kim K Superstar.
Συμμετείχε ακόμα ως προσκεκλημένη παρουσιάστρια του "WrestleMania XXIV" και προσκεκλημένη κριτής στο "American's Next Top Model". Τον Νοέμβριο του 2009, κυκλοφόρησε το άρωμα "Kim Kardashian" και το Δεκέμβριο της ίδιας χρονιάς, έκανε μια σύντομη εμφάνιση στη σειρά "CBS's CSI: NY".
Η Κιμ Καρντάσιαν είναι ένα από τα πιο επιτυχημένα πρόσωπα στα μέσα κοινωνικής δικτύωσης, ξεπερνώντας τους 59 εκατομμύρια ακολούθους στο Twitter και τους 114 εκατομμύρια στο Instagram. Η σελίδα της στο Facebook αριθμεί επίσης 29 εκατομμύρια 'Μου αρέσει'. Επίσης, έχει κυκλοφορήσει και αρκετά προϊόντα που φέρουν το όνομά της, όπως το βιντεοπαιχνίδι κινητών, Kim Kardashian: Hollywood το οποίο προσέθεσε στην περιουσία της 52 εκατομμύρια δολάρια, καθώς και πληθώρα ρούχων κι άλλων προϊόντων. Πρόσφατα λάνσαρε τη δίκη της σειρά καλλυντικών με την επωνυμία KKW Beauty τα οποία μάλιστα ξεπούλησαν μέσα σε μόλις 31 λεπτά, προσθέτοντας στις καταθέσεις της ακόμη 12.100.000 δολάρια. Αρκετή δημοσιότητα έλαβε και η σχέση της με τον ράπερ, Κάνιε Γουέστ, με τον οποίον παντρεύτηκε το 2014, έχοντας αποκτήσει και τέσσερα παιδιά μαζί του.
Το περιοδικό Time, το 2015, την κατέταξε στη λίστα του με τους 100 Ανθρώπους με τη Μεγαλύτερη Επιρροή Παγκοσμίως. Το 2016, το περιοδικό Vogue, την ονόμασε "φαινόμενο του λαϊκού πολιτισμού". Τόσο οι κριτικοί όσο και οι θαυμαστές της, την θεωρούν παράδειγμα του "διάσημη απλά επειδή είναι διάσημη". Το 2015, ήταν η πιο ακριβοπληρωμένη τηλεπερσόνα, με το εισόδημά της να ξεπερνά πλέον τα 52 εκατομμύρια δολάρια. Από το 2015 και έπειτα, τα εισοδήματα της ξεπερνούν κάθε χρόνο τις 50 εκατομμύρια δολάρια, χαρίζοντας της ξανά υψηλές θέσεις στη λίστα μέχρι και σήμερα.
Γάμοι και σχέσεις
Παντρεύτηκε για πρώτη φορά το 2000, με τον παραγωγό Ντέιμον Τόμας. Το 2004 όμως, εκείνος της ζήτησε διαζύγιο, με αποτέλεσμα πριν την ολοκλήρωση του γάμου τους, εκείνη να αρχίσει να διατηρεί παράλληλη σχέση με τον τραγουδιστή Ray J.
Ξεκίνησε το δεσμό της με τον ράπερ Γε τον Απρίλιο του 2012, όταν ακόμα ήταν νομικά παντρεμένη με τον Χάμφρις. Το διαζύγιο Καρντάσιαν - Χάμφρις βγήκε στις 3 Ιουνίου 2013, λίγο πριν τη γέννηση του πρώτου παιδιού της με τον Γουέστ. Έπειτα, το ζευγάρι ξεκίνησε τις ετοιμασίες του γάμου του, που έγινε τελικά στις 24 Μαΐου 2014, στο Φορτ Ντι Μπελβεντέρε της Φλωρεντίας στην Ιταλία. Το ζευγάρι έχει αποκτήσει μαζί τέσσερα παιδιά: τη Νορθ (γενν. 23 Οκτωβρίου 2013), τον Σεντ (γενν. 5 Δεκεμβρίου 2015), την Σικάγο (γενν. 15 Ιανουαρίου 2018) και τον Σαλμ, (γενν. 10 Μαΐου 2019). Τον Ιανουάριο του 2021, έγινε γνωστό ότι το ζευγάρι εδώ και κάποιους μήνες έχει χωρίσει και ζει σε ξεχωριστά σπίτια. Το διαζύγιο Καρντάσιαν - Γουέστ εκδόθηκε επίσημα τον Μάρτιο του 2022.
Εξωτερικοί σύνδεσμοι
Κατηγορία:Αμερικανοί επιχειρηματίες Κατηγορία:Αμερικανοί σχεδιαστές μόδας Κατηγορία:Αμερικανίδες μοντέλα Κατηγορία:Αμερικανίδες ηθοποιοί τηλεόρασης Κατηγορία:Αμερικανοί θύματα εγκληματικών ενεργειών Κατηγορία:Σχεδιαστές βιντεοπαιχνιδιών Κατηγορία:Αμερικανίδες ηθοποιοί φωνής Κατηγορία:Αμερικανοί αρμενικής καταγωγής
Μανυόνι
Το Μανυόνι (Αγγλικά και Σουαχίλι: Manyoni), είναι πόλη στην κεντρική Τανζανία. Είναι η επαρχιακή βάση της Περιοχής Μανυόνι (Manyoni District).
Μεταφορές
Η πόλη Μανυόνι (Manyoni) έχει σταθμό στον Κεντρικό Σιδηρόδρομο των Σιδηροδρόμων της Τανζανίας.
Παραπομπές
Κατηγορία:Κατοικημένες περιοχές στην Περιφέρεια Σινγκίντα Κατηγορία:Τμήματα της Τανζανίας
Γυναίκες στην Ουγγαρία
μικρογραφία|Ουγγαρέζα χωρικός του 17ου αιώνα Οι ρόλοι των γυναικών στην Ουγγαρία έχουν αλλάξει σημαντικά τα τελευταία 200 χρόνια. Ιστορικά, στην σημερινή επικράτεια της Ουγγαρίας, οι συζητήσεις για τους ρόλους των γυναικών, τα δικαιώματα και την πολιτική τους πρόσβαση, μαζί με τα φεμινιστικά κινήματα, αναπτύχθηκαν μέσα στο πλαίσιο των εξαιρετικά παραδοσιακών ρόλων των φύλων, που καθιερώθηκαν από τον Ρωμαιοκαθολισμό, τον Λουθηρανισμό και τον Καλβινισμό. Πιο πρόσφατα, το κομμουνιστικό δόγμα για τη θέση των γυναικών στην κοινωνία είχε, επίσης, επιρροή. Η μετακομμουνιστική εποχή στην Ουγγαρία παρήγαγε μια σειρά από οργανώσεις για την εξυπηρέτηση των αναγκών των γυναικών του έθνους και για να κινητοποιήσει τις γυναίκες ψηφοφόρους, ενώ πολλά πανεπιστήμια έχουν σήμερα προγράμματα σπουδών για θέματα των δύο φύλων. Στον 21ο αιώνα, η είσοδος στην Ευρωπαϊκή Ένωση έχει οδηγήσει σε μια πιο «Δυτικοποιημένη» κουλτούρα για τις γυναίκες στην Ουγγαρία.
Κομμουνιστική εποχή
Κατά την κομμουνιστική περίοδο, οι γυναίκες θεωρούνταν ζωτικό μέρος της παραγωγικότητας του κράτους, τόσο ως μητέρες και συζύγους ανδρών εργαζομένων, όσο και ως ίδιες ως εργαζόμενες. Αν και οι γυναίκες συμπεριλήφθηκαν στο εργατικό δυναμικό με πιο ισότιμο τρόπο, υπό την κομμουνιστική κυριαρχία, ωστόσο τέθηκαν υπό μεγαλύτερο κρατικό έλεγχο όσον αφορά τις προσωπικές τους ελευθερίες, ιδίως όσον αφορά τα αναπαραγωγικά δικαιώματα, τη σεξουαλικότητα και την οικογενειακή ζωή. Παρά τον επίσημο λόγο περί ισότητας, το κομμουνιστικό καθεστώς δεν επιδίωξε να αντιμετωπίσει πραγματικά τον βαθύ κοινωνικό ιστό της υποταγής των φύλων. Παρ΄ όλα αυτά, οι γυναίκες είδαν κάποια κέρδη με αυτό το καθεστώς, παρά το γεγονός ότι παρέμειναν υποδεέστερες από τους άνδρες. Ειδικότερα, έλαβαν μεγαλύτερη πρόσβαση στη δευτεροβάθμια και πανεπιστημιακή εκπαίδευση, ιδίως σε τεχνικούς τομείς.
Παραπομπές
Κατηγορία:Κοινωνία της Ουγγαρίας
Ναός Παναγίας Ευαγγελίστριας
Ο Ελληνικός Ορθόδοξος Ναός Παναγίας Ευαγγελίστριας (Panayia Avangelistria Rum Ortodoks Kilisesi) είναι Ελληνορθόδοξος Ναός, που βρίσκεται στην περιοχή Μπέγιογλου στην Κωνσταντινούπολη. Η εκκλησία άρχισε να οικοδομείται το 1877 από τον αρχιτέκτονα Πετράκη Μεϊμαρίδη και ολοκληρώθηκε το 1893.
Κατηγορία:Ναοί της Κωνσταντινούπολης
Θετικισμός στην Πολωνία
Ο θετικισμός στην Πολωνία ήταν κοινωνικοπολιτισμικό κίνημα που καθόρισε την προοδευτική σκέψη στη λογοτεχνία και στις κοινωνικές επιστήμες στη διαμελισμένη Πολωνία μετά την καταστολή της Ιανουαριανής Εξέγερσης του 1863 κατά της Ρωσικής Αυτοκρατορίας. Η θετικιστική περίοδος διήρκεσε μέχρι το γύρισμα του 20ου αιώνα και την έλευση του μοντερνιστικού κινήματος της Νέας Πολωνίας.
Σύνοψη
Στον απόηχο της Εξέγερσης του 1863, πολλοί στοχαστικοί Πολωνοί αντιτάχθηκαν σε περαιτέρω προσπάθειες να ανακτήσουν την ανεξαρτησία από τη Ρωσική Αυτοκρατορία, το Βασίλειο της Πρωσίας και την Αυστροουγγρική Αυτοκρατορία με τη δύναμη των όπλων. Στην πολεμική τους σχετικά με τη σοφία της αντίστασης ενάντια στις διαμελιστικές δυνάμεις, που δημοσιεύτηκαν μεταξύ 1868 και 1873 στο Przegląd tygodniowy («Η Εβδομαδιαία Επιθεώρηση») και στην Prawda («Αλήθεια»), – συχνά απρόθυμα και μόνο εν μέρει – απέρριψε τη στιλιστική της προηγούμενης πολωνικής ρομαντικής περιόδου.
Ο πολωνικός θετικισμός πήρε το όνομά του από τη φιλοσοφία του Γάλλου φιλοσόφου Ωγκύστ Κοντ, ενώ μεγάλο μέρος της ιδεολογίας του εμπνεύστηκε από τα έργα Βρετανών μελετητών και επιστημόνων, συμπεριλαμβανομένων των Χέρμπερτ Σπένσερ και Τζον Στιούαρτ Μιλ. Οι Πολωνοί θετικιστές υποστήριζαν την άσκηση της λογικής πριν από το συναίσθημα. Πίστευαν ότι η ανεξαρτησία, εάν επρόκειτο να ανακτηθεί, πρέπει να κερδηθεί σταδιακά, «χτίζοντας από τα θεμέλια» (δημιουργώντας μια υλική υποδομή και εκπαιδεύοντας το κοινό) και μέσω οργανικής εργασίας που θα επέτρεπε στην πολωνική κοινωνία να λειτουργήσει ως ένας πλήρως ενοποιημένος «κοινωνικός οργανισμός» (μια έννοια δανεισμένη από αρκετούς Ευρωπαίους στοχαστές, συμπεριλαμβανομένου του Χέρμπερτ Σπένσερ).
Θετικιστικοί στόχοι
Τα συγκεκριμένα κοινωνικά ερωτήματα που αντιμετώπισαν οι Πολωνοί θετικιστές περιελάμβαναν την καθιέρωση ίσων δικαιωμάτων για όλα τα μέλη της κοινωνίας, συμπεριλαμβανομένων των αγροτών και των γυναικών, την πολιτισμική αφομοίωση της εβραϊκής μειονότητας της Πολωνίας, την εξάλειψη του αναλφαβητισμού μεταξύ των απλών πολιτών που προέκυψε από το κλείσιμο των πολωνικών σχολείων από τις δυνάμεις κατοχής και την υπεράσπιση του πολωνικού πληθυσμού στο γερμανικό τμήμα της Πολωνίας ενάντια στο γερμανικό Κουλτούρκαμπφ και τον εκτοπισμό του πολωνικού πληθυσμού από τη γερμανική κυβέρνηση.
Οι Πολωνοί θετικιστές έβλεπαν την εργασία και όχι τις εξεγέρσεις ως τον αληθινό δρόμο για τη διατήρηση της πολωνικής εθνικής ταυτότητας και την επίδειξη ενός εποικοδομητικού πατριωτισμού. Ο Αλεξάντερ Σφιεντοχόφσκι (εκδότης της Prawda) υποστήριξε ότι «Όλα τα μεγάλα προβλήματα που μένουν στους κόλπους της ανθρωπότητας μπορούν να λυθούν μόνο με την εκπαίδευση και αυτή η εκπαίδευση πρέπει να είναι υποχρεωτική».
Πηγές
Κατηγορία:Πολιτισμική ιστορία της Πολωνίας Κατηγορία:Πολωνική λογοτεχνία Πολωνια Κατηγορία:Πολωνικός εθνικισμός (1795-1918)
Ελληνική επιδρομή στην Αλεξάνδρεια (1825)
Η Ελληνική επιδρομή στην Αλεξάνδρεια κατά τον Αύγουστο του 1825, ήταν πολεμική εμπλοκή της επανάστασης του 21 με αποτυχία για τους Έλληνες ναυτικούς.
Η εξέλιξη των γεγονότων
Ο Κωνσταντίνος Κανάρης προσπάθησε να πυρπολήσει τον αιγυπτιακό στόλο στη βάση του, στο λιμάνι της Αλεξάνδρειας, τον Αύγουστο του 1825. Σύμφωνα με το σχέδιο του Κανάρη, τρία πυρπολικά και δύο πολεμικά πλοία κατευθύνθηκαν προς την Αίγυπτο και πλησίασαν την Αλεξάνδρεια. Στο λιμάνι μπήκε μόνο ο ίδιος με το πυρπολικό του, αλλά επειδή ο άνεμος είχε κοπάσει έβαλε στον αιγυπτιακό στόλο πρόωρα φωτιά.
Ντέμπι Στάμπενοου
Η Ντέμπορα Ανν Στάμπενοου (αγγλικά: Deborah "Debbie" Ann Stabenow née Greer, 29 Απριλίου 1950), είναι Αμερικανίδα πολιτικός, που υπηρετεί ως Γερουσιαστής των Ηνωμένων Πολιτειών για την πολιτεία του Μίσιγκαν από τον Ιανουάριο του 2001. Είναι μέλος του Δημοκρατικού Κόμματος.
Ελληνική επιδρομή στην Αλεξάνδρεια (1825)
Η εξέλιξη των γεγονότων
Η επιχείρηση όμως έγινε αντιληπτή από ένα γαλλικό πολεμικό που άρχισε να τον κανονιοβολεί. Στην επιχείρηση αυτή ο Κωνσταντίνος Κανάρης επέδειξε μεγάλη τόλμη και γενναιότητα.
Παραμπομπές
Κατηγορία:Μάχες της Ελληνικής Επανάστασης του 1821 Κατηγορία:Αλεξάνδρεια
Ντέμπι Στάμπενοου
Από τον Ιανουάριο του 2021, διατελεί ως πρόεδρος της Επιτροπής Γεωργίας της Γερουσίας των Ηνωμένων Πολιτειών. Διατέλεσε ξανά πρόεδρος της Επιτροπής, από το 2011 έως το 2015.
Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 8η περιφέρεια του Μίσιγκαν από το 1997 έως το 2001, ως Μέλος της πολιτειακής Γερουσίας του Μίσιγκαν για την 24η περιφέρεια από το 1991 έως το 1994, ως Μέλος της πολιτειακής Βουλής των Αντιπροσώπων του Μίσιγκαν από το 1979 έως το 1991, καθώς και ως Επικεφαλής της Κομητείας Ίνγκχαμ από το 1977 έως το 1979.
Εξελέγη πρώτα φορά στην Γερουσία των ΗΠΑ στις εκλογές του 2000, νικώντας τον τότε εν ενεργεία Ρεπουμπλικανό Γερουσιαστή Σπένσερ Άμπραχαμ, με ποσοστό 49,5% έναντι 47,9%. Επανεξελέγη στις εκλογές του 2006 (με ποσοστό 57%), του 2012 (με ποσοστό 58,8%), καθώς και στις εκλογές του 2020 (με ποσοστό 52,3%).
Εξωτερικοί σύνδεσμοι
Κατηγορία:Γερουσιαστές των ΗΠΑ Κατηγορία:Μίσιγκαν Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Μέλη της Βουλής των Αντιπροσώπων (ΗΠΑ) __ΕΥΡΕΤΗΡΙΟ__
Προβιβασμός και υποβιβασμός
Σε αθλητικά πρωταθλήματα, προβιβασμός και υποβιβασμός είναι μια διαδικασία όπου οι ομάδες μεταφέρονται μεταξύ δύο κατηγοριών με βάση την απόδοσή τους για την ολοκλήρωση της αγωνιστικής περιόδου. Οι ομάδες με τις καλύτερες βαθμολογίες προβιβάζονται σε ανώτερη κατηγορία για την επόμενη αγωνιστική περίοδο, ενώ οι ομάδες με τις χειρότερες βαθμολογίες υποβιβάζονται σε κατώτερη κατηγορία για την επόμενη αγωνιστική περίοδο. Σε ορισμένα πρωταθλήματα, χρησιμοποιούνται αγώνες διαβάθμισης για τον προσδιορισμό των ομάδων που θα προβιβαστούν ή θα υποβιβαστούν.
Ένα εναλλακτικό σύστημα διοργάνωσης του πρωταθλήματος που χρησιμοποιείται κυρίως στις ΗΠΑ, τον Καναδά και την Αυστραλία είναι ένα κλειστό μοντέλο όπου συμμετέχουν πάντα οι ίδιες ομάδες, με περιστασιακή εισαγωγή ομάδων επέκτασης και μετεγκατάσταση υφιστάμενων ομάδων, χωρίς σύστημα προβιβασμού και υποβιβασμού μεταξύ πρωταθλημάτων ανώτερων και κατώτερων κατηγοριών.
Εξωτερικοί σύνδεσμοι
Κατηγορία:Αθλητισμός Κατηγορία:Ορολογία ποδοσφαίρου
Αγωνιστική περίοδος
Μία αγωνιστική περίοδος μπορεί να χωριστεί σε αρκετά διαφορετικά μέρη, όπως μια σειρά από εκθεσιακά παιχνίδια (preseason) που διεξάγονται για εκπαιδευτικούς σκοπούς, η κανονική περίοδος (regular season) κατά την οποία διεξάγονται εντός και εκτός έδρας αγώνες, οι αγώνες κατάταξης (playoffs) οι οποίοι σε ορισμένες διοργανώσεις καθορίζουν την πρωταθλήτρια ομάδα, όπως και το διάστημα κατά το οποίο δεν υπάρχει επίσημη διοργάνωση (offseason).
Παραπομπές
Κατηγορία:Αθλητισμός
Δολοφονία της Ρουθ Μαρί Τέρρυ
Η Ρουθ Μαρί Τέρρυ (Αγγλικά: Ruth Marie Terry, 8 Σεπτεμβρίου 1936 – Ιούλιος 1974), ήταν μια γυναικά Αμερικάνικης καταγωγής, η οποία βρέθηκε δολοφονημένη στους αμμόλοφους της περιοχή Ρέις Πόιντ, στην πόλη Πρόβινσταουν, της Μασαχουσέτης. Για 48 και πλέον χρόνια που δεν ήταν γνωστά τα στοιχεία της είχε το ψευδώνυμο η "Κυρία των αμμόλοφων" ή η "Άγνωστη γυναίκα της Πρόβινσταουν"  Όμως, στις 31 Οκτωβρίου 2022, το FBI της Βοστώνη ανακοίνωσε ότι το θύμα είχε ταυτοποιηθεί.
Ιστορικό
Η Ρουθ Μαρί Τέρρυ γεννήθηκε στις 8 Σεπτεμβρίου του 1936, σε μια καλύβα στην πλαγιά του βουνού στο Γουίτγουελ του Τενεσί, απο τον Τζον και την Εύα Τέρρυ, η οποία πέθανε σε ηλικία 23 ετών. Η Ρουθ έφυγε από το σπίτι της όταν ήταν έφηβη και το 1956, παντρεύτηκε τον 25χρονο βετεράνο του Πολέμου της Κορέας, Μπίλυ Ρέι Σμιθ. Ωστόσο, ο γάμος τους δεν κράτησε πολύ, καθώς υπήρχαν πολλά προβλήματα και χώρισαν πολύ γρήγορα. Εκείνη έφυγε από το Γουίτγουελ τον επόμενο χρόνο για να εργαστεί στο εργοστάσιο αυτοκινήτων Fisher Body στη Λαβόνϊα του Μίσιγκαν. Το 1958 γέννησε τον γιο της, Ρίτσαρντ, αλλά η Ρουθ δεν μπόρεσε να τον φροντίσει λόγω οικονομικών δυσκολιών. Επέτρεψε στον προϊστάμενο του τμήματος της, Ρίτσαρντ Χάνσετ (τον Πρεσβύτερο) και την σύζυγο του, να υιοθετήσουν το παιδί της με αντάλλαγμα να πληρώνουν τα έξοδα της. Μετά την ολοκλήρωση της διαδικασίας υιοθεσίας, η Ρουθ εγκατέλειψε τη Λαβόνια και μετακόμισε στην Καλιφόρνια.
Το 1972, η Τέρρυ πήγε να βρει τον γιο της, αλλά εκείνος δεν μπόρεσε να τη συναντήσει λόγω υπερβολικής δόσης ναρκωτικών που τον άφησε σε κώμα για 18 ημέρες. Στις 16 Φεβρουαρίου 1974, η Ρουθ παντρεύτηκε τον έμπορο αντικών Γκάι Ρόκγουελ Μάλνταβιν στο Ρίνο της Νεβάδα. Τέσσερις μήνες πριν από το θάνατο της, επισκέφτηκαν την οικογένεια της στο Γουίτγουελ του Τενεσί. Η ανιψιά της Τέρρυ, η Μπρίτανι Νόβογκλοσκι, είπε ότι η όλη οικογένεια παρατήρησε ότι η Ρουθ "δεν ήταν ο εαυτός της" όποτε ήταν μαζί με τον Μάλνταβιν. Είπε επίσης ότι ο Γκάι ήταν κτητικός απέναντι της και την απομάκρυνε όλο και περισσότερο από την οικογένεια της. Στη συνέχεια, το ζευγάρι επισκέφθηκε τον ετεροθαλή αδερφό της Ρουθ, τον Κένεθ και τη σύζυγο του, Κάρολ, στην Τσαττανούγκα του Τενεσί. Ο Κένεθ και η Κάρολ θυμήθηκαν αργότερα ότι η Ρουθ με τον σύζυγο της τους είχαν αναφέρει ότι επρόκειτο να ταξιδέψουν στις Ηνωμένες Πολιτείες για να ψάξουν για αντίκες. Ο Κένεθ Τέρρυ σημείωσε ότι μίλησαν επίσης για την επιστροφή τους στη Μασαχουσέτη καθώς τους αποχαιρετούσαν.
Στα τέλη του καλοκαιριού του 1974, ο Μούλνταβιν επέστρεψε στο Τενεσί για να πει στην οικογένεια της Τέρρυ ότι η Ρουθ είχε εξαφανιστεί από το σπίτι τους στην Καλιφόρνια. Σύμφωνα με την κουνιάδα της Ρουθ, την Τζαν Τέρρυ, ο Γκάι έμεινε για λίγο σπίτι τους και απλώς τους είπε ότι δεν ήξερε πού βρισκόταν η γυναίκα του. Ο άλλος αδερφός της Ρουθ, ο Τζέιμς, ταξίδεψε στην Καλιφόρνια όπου προσέλαβε έναν ιδιωτικό ντετέκτιβ για να τη βρει. Ο ερευνητής είπε στην οικογένεια της Ρουθ ότι όλα τα υπάρχοντα της είχαν πουληθεί και ότι είχε φύγει από την χώρα με δική της θέληση. Είπε επίσης ότι είχε εμπλακεί με μια θρησκευτική αίρεση. Η Κάρολ Τέρρυ, η κουνιάδα της, θεώρησε ότι ήταν σε πρόγραμμα προστασίας μαρτύρων και δεν μπορούσε να επικοινωνήσει με την οικογένεια της.
Ανακάλυψη
αριστερά|μικρογραφία| Το πτώμα της Ρουθ μετά την ανακάλυψη του. Στις 26 Ιουλίου του 1974, ένα 12χρονο κορίτσι βρισκόταν στην παραλία με την οικογένεια της και κυνηγούσε τον σκύλο της που γάβγιζε, κοντά στους αμμόλοφους της περιοχή Ρέις Πόιντ, στην πόλη Πρόβινσταουν, της Μασαχουσέτης. Ο σκύλος είχε περιπλανηθεί στην περιοχή και το κορίτσι τον ακολούθησε. Εκεί εντόπισε ένα πτώμα σε αποσύνθεση, το οποίο στην αρχή το πέρασε για νεκρό ελάφι, αλλά σύντομα συνειδητοποίησε ότι ήταν ανθρώπινο σώμα. Το θύμα ήταν λίγα μέτρα μακριά από έναν δρόμο και ήταν γεμάτο έντομα. Δύο σετ πατημασιών οδηγούσαν στο πτώμα, καθώς και κάποια ίχνη ελαστικών που βρέθηκαν 46 μέτρα από τη σκηνή του εγκλήματος.
Το θύμα ήταν ξαπλωμένο μπρούμυτα πάνω στην μισή επιφάνεια μιας πετσέτας παραλίας. Δεν υπήρχε κανένα σημάδι αντίστασης από την νεκρή. Η αστυνομία υποστήριξε ότι είτε γνώριζε τον δολοφόνο της ή ίσως δέχτηκε επίθεση καθώς κοιμόταν και δεν πρόλαβε να αντιδράσει. Μια μπλε μπαντάνα και ένα τζιν μάρκας Wrangler ήταν κάτω από το κεφάλι της. Είχε μακριά καστανοκόκκινα ή χάλκινα μαλλιά τραβηγμένα πίσω σε μια αλογοουρά πιασμένη με ένα χρυσό κοκαλάκι. Τα νύχια των ποδιών της ήταν βαμμένα ροζ.
Η αστυνομία διαπίστωσε ότι η γυναίκα ήταν περίπου 1,68 - 1,73 σε ύψος, ζύγιζε 66 κιλά, και είχε αθλητική διάπλαση. Είχε κάνει οδοντιατρικές εργασίες - συμπεριλαμβανομένων κορόνων - αξίας 5.000 - 10.000 δολαρίων, τις οποίες οι οδοντίατροι αποκαλούσαν οδοντιατρικές εργασίες "στυλ της Νέας Υόρκης". Παρόλα αυτά, αρκετά από τα δόντια της είχαν αφαιρεθεί. Επιπλέον, έλειπαν και οι δύο παλάμες της και ο ένας της πήχης. Οι αρχές υπολόγισαν ότι η γυναικά ήταν μεταξύ 25 και 40 ετών.
Η άγνωστη είχε ίσως στραγγαλιστεί και ήταν σχεδόν αποκεφαλισμένη, καθώς η μια πλευρά του κεφαλιού της είχε συνθλιβεί πιθανώς με ένα στρατιωτικού τύπου εργαλείο περιχαράκωσης. Αυτό το βαθύ τραύμα στο κεφάλι ήταν η αιτία θανάτου της. Υπήρχαν επίσης σημάδια σεξουαλικής επίθεσης, η οποία πιθανότατα συνέβει μετά τον θάνατο της.
Ορισμένοι ερευνητές πιστεύουν ότι τα δόντια, οι παλάμες και ο πήχης που έλειπαν δείχνουν ότι ο δολοφόνος της ήθελε να βεβαιωθεί ότι το θύμα του δεν θα μπορούσε να αναγνωριστεί μέσω της οδοντοστοιχίας και των δακτυλικών της αποτυπωμάτων.
Η γυναίκα κηδεύτηκε τον Οκτώβριο του 1974, αφού η υπόθεση είχε παγώσει και δεν υπήρχαν ουσιαστικά στοιχεία. Το 2014, ένας από τους ερευνητές της υπόθεσης συγκέντρωσε χρήματα για ένα νέο φέρετρο, επειδή το αρχικό ήταν λεπτό και μεταλλικό, και είχε σκουριάσει και φθαρεί.
Έρευνα
Η αστυνομία εξέτασε χιλιάδες υποθέσεις αγνοούμενων γυναικών και έλεγξαν κάθε όχημα με άδεια οδήγησης που σύχναζαν στην περιοχή, αλλά δεν βρέθηκαν αντιστοιχίες. Στο σημείο που βρέθηκε το πτώμα, η άμμος και η πετσέτα της παραλίας δεν είχαν σημάδια κίνησης, υποδηλώνοντας ότι η σορός πιθανώς μεταφέρθηκε εκεί αφού η γυναίκα είχε δολοφονηθεί κάπου αλλού. Δεν βρέθηκαν άλλα στοιχεία (εκτός από το τζιν, τη μπαντάνα, την πετσέτα και το κοκαλάκι μαλλιών) παρά τις εκτεταμένες έρευνες στους γύρω αμμόλοφους.
Η πρώτη αναδόμηση προσώπου της γυναίκας δημιουργήθηκε με πηλό το 1979. Επιπλέον, προκειμένου να βρεθεί η ταυτότητα της έγιναν εκταφές για ερευνά στα απομεινάρια της τα έτη 1980, 2000 και 2013. Τέλος, τον Μάιο του 2010, πραγματοποιήθηκε αξονική τομογραφία του κρανίου της άγνωστης γυναίκας, η οποία βοήθησε στην δημιουργία σκίτσων.
Πληροφορίες
Το 1987, μια Καναδή είπε σε μια φίλη της ότι είδε τον πατέρα της να στραγγαλίζει μια γυναίκα στη Μασαχουσέτη γύρω στο 1972. Η αστυνομία προσπάθησε να εντοπίσει τη γυναίκα αλλά δεν τα κατάφερε. Μια άλλη γυναίκα είπε στην αστυνομία ότι το σκίτσο του θύματος έμοιαζε με την αδερφή της, η οποία είχε εξαφανιστεί στη Βοστώνη το 1974.
Εζλέμ Τουρετζί
Η Οζλέμ Τουρετζί (αγγλ. Özlem Türeci, τουρκικά: [ˈœzlæm ˈtyredʒi], γεννημένη στις 6 Μαρτίου 1967) είναι Γερμανίδα ιατρός, επιστήμονας και επιχειρηματίας. Είναι σύζυγος και συνεργάτης του ογκολόγου Ουγκούρ Σαχίν, η ερευνητική ομάδα των οποίων συνεργάστηκε με τη φαρμακευτική πολυεθνική εταιρεία Pfizer για το πρώτο εμβόλιο κατά της COVID-19.
Σταδιοδρομία
Ίδρυσε μαζί με τον Δρ. Σαχίν την εταιρεία βιοτεχνολογίας BioNTech το 2008, η οποία ανέπτυξε το πρώτο εγκεκριμένο εμβόλιο βασισμένο στο RNA για την COVID-19 το 2020. Έχει υπηρετήσει ως επικεφαλής ιατρός της BioNTech από το 2018. Ήταν ιδρυτής και διευθύνων σύμβουλος της Ganymed Pharmaceuticals από το 2008 έως το 2016. Είναι επίσης υφηγήτρια (Privatdozent) στο Πανεπιστήμιο Γιοχάνες Γκούτενμπεργκ στο Μάιντς της Γερμανίας.
Η ίδια και ο σύζυγός της, Ουγκούρ Σαχίν, έγιναν οι πρώτοι Γερμανοί, τουρκικής καταγωγής, μεταξύ των 100 πλουσιότερων στη Γερμανία λίστα του 2020.
Διακρίσεις
Στις 19 Μαρτίου 2021 η Τουρετζί και ο Σαχίν τιμήθηκαν με το Μεγαλόσταυρο του Τάγματος της Αξίας της Ομοσπονδιακής Δημοκρατίας της Γερμανίας από τον Πρόεδρο της Γερμανίας Φρανκ-Βάλτερ Σταϊνμάιερ.
Η Ελλάδα επίσης, στις 13 Οκτωβρίου 2021, διά της Προέδρου της Δημοκρατίας Αικ. Σακελλαροπούλου, βράβευσε τη Δρ. Τουρετζί και τον Δρ. Σαχίν με το βραβείο «Αυτοκράτειρα Θεοφανώ», διότι υπήρξαν οι πρώτοι ερευνητές -παγκόσμια- που ανέπτυξαν το πρώτο εμβόλιο κατά του κορωνοϊού.
Παραπομπές
Κατηγορία:Γερμανοί ιατροί Κατηγορία:Γερμανοί επιχειρηματίες
Δολοφονία της Ρουθ Μαρί Τέρρυ
Πληροφορίες
Δύο άλλες αγνοούμενες γυναίκες, η Φράνσις Έβαλτ από τη Μοντάνα και η Βικ Λάμπερτον από τη Μασαχουσέτη, αποκλείστηκαν επίσης ως ταυτοποιηση της "Κυρίας των αμμόλοφων".
Η ταινία "Τα σαγόνια του καρχαρία"
Τον Αύγουστο του 2015, προέκυψαν εικασίες ότι η άγνωστη μπορεί να είχε εμφανιστεί τυχαία στην ταινία του 1975 Τα σαγόνια του καρχαρία, η οποία είχε γυριστεί στο Βινγιάρντ (συγκεκριμένα το χωριό Μενέμσα), περίπου 160 χιλιόμετρα νότια της Πρόβινσταουν, μεταξύ του Μαΐου και του Οκτωβρίου του 1974. Ο Τζο Χιλ, ο γιος του συγγραφέα βιβλίων θρίλερ και τρόμου, Στίβεν Κινγκ, το έφερε στην προσοχή της αστυνομίας αφού διάβασε το βιβλίο "The Skeleton Crew: How Amateur Sleuths are Solving America's Coldest Cases" λίγες εβδομάδες πριν. Όταν παρακολούθησε ξανά την ταινία, ο Χιλ εντόπισε μια γυναίκα στο πλήθος που φορούσε μια μπλε μπαντάνα και τζιν παντελόνι, παρόμοια με αυτά που βρέθηκαν μαζί με την νεκρή. Επίσης η αναδόμηση του προσώπου της έμοιαζε εκπληκτικά με εκείνη της νεκρής. Αν και ένας ερευνητής έχει επισημάνει ως ενδιαφέρον αυτό το στοιχείο, άλλοι το έχουν περιγράψει ως «παρατραβηγμένο» και «άγρια εικασία».
Γκάι Μούλνταβιν
Στις 2 Νοεμβρίου του 2022, η Πολιτειακή Αστυνομία της Μασαχουσέτης ανακοίνωσε ότι αναζητούσε πληροφορίες για τον αποθανόντα σύζυγο της Ρουθ, Γκάι Ρόκγουελ Μούλνταβιν (27 Οκτωβρίου 1923 – 14 Μαρτίου 2002). Ο Γκάι ήταν ορφανός που υιοθετήθηκε από τον Άμπραμ Άλμπερτ Ζαντβοράνσκι Μουλντάβιν και τη Σίλβια «Λίλι» Σίλβερμπλατ και είχε έναν αδελφό τον Μάικλ Σέμιον Τζούνιορ Μάλνταβιν. Το 1942, ο Γκάι ζούσε στο Μανχάταν της Νέας Υόρκης και παρακολούθησε την Αμερικανική Ακαδημία Δραματικών Τεχνών. Αποκλείστηκε από την ενεργό θητεία στο στρατό κατά τη διάρκεια του Β' Παγκοσμίου Πολέμου λόγω μόλυνσης από μαστοειδή. Στις 11 Μαΐου του 1946, ενώ εργαζόταν ως καθηγητής, παντρεύτηκε την Τζοέλεν Μαίη Λούπ στο Μπέλβιου της Πενσυλβάνια. Το ζευγάρι έζησε στη Νέα Υόρκη της Καλιφόρνιας και στη συνέχεια στο Σιάτλ της Ουάσιγκτον όπου ο Γκάι εργάστηκε ως ραδιοφωνικός παραγωγός. Το ζευγάρι χώρισε στις 16 Ιουλίου 1956. Δύο χρόνια αργότερα, ο Μούλνταβιν παντρεύτηκε τη Μανζανίτα ή Μάνζυ Αϊλίν Ράιν στις 30 Σεπτεμβρίου 1958, στο Κούτεναϊ του Αϊντάχο. Η Μάνζυ είχε μια κόρη από προηγούμενο γάμο, την Ντολόρες Αν Μέρνς, η οποία ήταν 18 ετών εκείνη την εποχή. Αυτή και η μητέρα της εξαφανίστηκαν στο Σιάτλ της Ουάσιγκτον την Πρωταπριλιά του 1960 και ο Μούλνταβιν ήταν ο κύριος ύποπτος. Εκείνος έφυγε από το Σιάτλ, αλλά συνελήφθη από το FBI και κατηγορήθηκε για παράνομη φυγή για να αποφύγει να δώσει μαρτυρία για τον θάνατο τους. Λίγο αργότερα, ο Μάλνταβιν παντρεύτηκε την Έβελιν Μαρί Έμερσον στις 29 Ιουλίου του 1960, στην Κομητεία Κινγκ της Ουάσιγκτον, και πραγματοποίησαν δεύτερο γάμο στις 10 Αυγούστου του 1963, στο Λος Άντζελες. Στη συνέχεια, ο Μούλνταβιν απέσπασε 10.000 δολαρίων από την οικογένεια της τρίτης συζύγου του, με το πρόσχημα ότι επρόκειτο να αγοράσει μερικά ινδικά κειμήλια. Ωστόσο, σύντομα όλο αυτό αποδείχτηκε κομπίνα, και αντιμετώπισε κατηγορίες για απάτη και κλοπή, τη στιγμή που εξαφανίστηκε η δεύτερη σύζυγος του. Το 1961 καταδικάστηκε για αυτές τις κατηγορίες και καταδικάστηκε σε 15 χρόνια φυλάκισης. Παρόλα αυτά, τον Μάρτιο του 1962, ένας δικαστής ανέστειλε την ποινή υπό τον όρο ότι ο Μούλνταβιν θα επέστρεφε τα χρήματα που έκλεψε.
Η συγγραφέας πραγματικών εγκλημάτων Αν Ρούλ, το 2007 αφιέρωσε ένα τμήμα του βιβλίου της "Smoke, Mirrors and Murder" (Καπνός, Καθρέφτες και Φόνος) στον Μούλνταβιν σε σχέση με την εξαφάνιση της δεύτερης συζύγου του και της κόρης της το 1960, με μια εκτενή ανάλυση για τις προσπάθειες της αστυνομίας να συνδέσει τον Γκάι με το έγκλημα. Οι ερευνητές βρήκαν τεμαχισμένα μέρη ανθρώπινου σώματος στη σηπτική δεξαμενή του Γκάι, αλλά δεν μπόρεσαν να αποδείξουν ότι άνηκαν στις αγνοούμενες γυναίκες. Σύμφωνα με την Αν Ρούλ, ο Μούλνταβιν δεν κατηγορήθηκε ποτέ σε σχέση με τις εξαφανίσεις, καθώς ο εκλεγμένος εισαγγελέας της κομητείας Κινγκς ήταν απρόθυμος να κατηγορήσει τον Γκάι για φόνο χωρίς επιβεβαιωμένο πτώμα θύματος. Η συγγραφέας ανέφερε επίσης ότι ο Μούλνταβιν παντρεύτηκε μια γυναίκα με το επώνυμο «Τέρρυ» τον Φεβρουάριο του 1974 στο Ρίνο της Νεβάδα.
Ο Μούλνταβιν είναι επίσης ο κύριος ύποπτος για τη δολοφονία του 28χρονου Χένρι Λόρενς «Ρεντ» Μπερντ και την εξαφάνιση της 17χρονης συντρόφου του της Μπάρμπαρα Τζο Κέλι. Ο Χένρι ήταν βετεράνος του Β' Παγκοσμίου Πολέμου και οδηγός φορτηγού αρτοποιίας. Ένα από τα δύο μεγάλα εστιατόρια που υπήρχαν στην Φορτούνα της Καλιφόρνια την δεκαετία του 1950, ανήκε στους γονείς της πρώτης συζύγου του Μούλνταβιν, στο οποίο εκείνος εργαζόταν ως μάγειρας. Η Μπάρμπαρα Τζο Κέλι εργαζόταν ως σερβιτόρα στο άλλο εστιατόριο, το οποίο ονομαζόταν Sweet Shop. Το ζευγάρι είχε ενημερώσει τους γονείς και κάποιους φίλους ότι θα πήγαιναν σε μια παράσταση στις 17 Ιουνίου του 1950. Αυτό θα ήταν το τελευταίο βράδυ που οι δικοί τους άνθρωποι θα τους έβλεπαν ζωντανούς. Το επόμενο πρωί, δύο ψαράδες βρήκαν το σώμα του Μπερντ ξαπλωμένο μπρούμυτα στην άμμο της παραλίας Τέιμπλ Μπλαφ, με τραύμα από πυροβολισμό στο πίσω μέρος του κεφαλιού του. Το σώμα του ήταν εντελώς γυμνό αλλά φορούσε τις κάλτσες και τα παπούτσια του. Τα προσωπικά ρούχα της Μπάρμπαρα βρέθηκαν προσεκτικά διπλωμένα και κουμπωμένα κάτω από το πτώμα του, με εξαίρεση τα παπούτσια και τις κάλτσες της. Δεν βρέθηκε κανένα ίχνος της ίδιας της κοπέλας. Έκτοτε κάνεις δεν την είδε και δεν έμαθε νέα της και πιστεύεται ότι όποιος πυροβόλησε τον Χένρι, απήγαγε την Μπάρμπαρα.
Παλαιότεροι ύποπτοι
Το 1981, οι ερευνητές έμαθαν ότι μια γυναίκα που έμοιαζε με το άγνωστο θύμα εθεάθη με τον μαφιόζο Ουάιτι Μπούλγκερ περίπου την εποχή που η άγνωστη γυναίκα πέθανε. Ο Μπούλγκερ ήταν γνωστός για την αφαίρεση των δοντιών από τα θύματα του. Η σύνδεση του ιδίου με την υπόθεση της "Κυρίας των αμμόλοφων" δεν έχει αποδειχθεί, καθώς δολοφονήθηκε στη φυλακή το 2018.
Ο Τόνι Κόστα, ένας κατά συρροή δολοφόνος, ήταν αρχικά ύποπτος για την δολοφονία, αλλά αργότερα αποκλείστηκε από την λίστα των υπόπτων. Ο Κόστα πέθανε στις 12 Μαΐου του 1974, ενώ το θύμα βρέθηκε τον Ιούλιο του 1974.
Η ομολογία του Χάντεν Κλαρκ
Ο δολοφόνος Χάντεν Κλαρκ ομολόγησε τη ανθρωποκτονία, δηλώνοντας: «''Θα μπορούσα να είχα πει στην αστυνομία πώς την λένε, αλλά αφού με έσπασαν στο ξύλο, δεν επρόκειτο να τους πω τίποτα. Αυτός ο φόνος είναι ακόμα ανεξιχνίαστος και αυτό που ψάχνει η αστυνομία είναι στον κήπο του παππού μου''». Οι αρχές λένε ότι ο Κλαρκ πάσχει από παρανοϊκή σχιζοφρένεια, μια κατάσταση που μπορεί να οδηγήσει κάποιον να ομολογήσει ψευδώς εγκλήματα.
Το 2004, ο Κλαρκ έστειλε ένα γράμμα σε έναν φίλο του δηλώνοντας ότι είχε σκοτώσει μια γυναίκα στο Κέιπ Κοντ της Μασαχουσέτης. Έστειλε επίσης δύο ζωγραφιές: μια που απεικονίζει μια γυμνή γυναίκα χωρίς χέρια, και μια δεύτερη που περιλάμβανε ένα χάρτη που έδειχνε που βρέθηκε το πτώμα.
Τον Απρίλιο του 2000, ο Κλαρκ οδήγησε την αστυνομία σε ένα σημείο όπου ισχυρίστηκε ότι είχε θάψει δύο θύματα 20 χρόνια πριν. Δήλωσε επίσης ότι είχε δολοφονήσει πολλούς άλλους σε διάφορες πολιτείες μεταξύ της δεκαετίας του 1970 και της δεκαετίας του 1990.
Έρευνες το 2022
Μετά την ταυτοποίησή της "Κυρίας των αμμόλοφων", ανακοινώθηκε ότι ο Γκάι Ρόκγουελ Μούλνταβιν ήταν πλέον το κύριο πρόσωπο που ενδιαφέρει την υπόθεση, καθώς το όνομα του είχε εμπλακεί σε πολλά εγκλήματα. Επίσης είναι πλέον γνωστό ότι χρησιμοποιούσε πολλά ψευδώνυμα (Ραούλ Γκάι Ρόλγουελ, Γκάι Μούλνταβιν Ρόλγουελ). Οι αρχές δεν μπόρεσαν να επιβεβαιώσουν την ενοχή του καθώς πέθανε τον Μάρτιο του 2002. Εντούτοις, παροτρύνουν όποιον έχει πληροφορίες ή γνωρίζει τις κινήσεις του Μούλνταβιν την εποχή της δολοφονίας της Ρουθ να επικοινωνήσει μαζί τους. Ανακαλύφθηκε επίσης ότι και η Ρουθ χρησιμοποίησε πολλά ψευδώνυμα (Τέρρυ Μαρί Βιζίνα και Τέρρυ Σάννον), γεγονός που καθιστά δύσκολο τον εντοπισμό της πραγματικής τοποθεσίας τη στιγμή του θανάτου της.
Αναφορές
Κατηγορία:Περιστατικά βίας εις βάρος γυναικών Κατηγορία:Γυναίκες θύματα δολοφονίας Κατηγορία:Δολοφονίες στις Ηνωμένες Πολιτείες Κατηγορία:Ανεξιχνίαστα εγκλήματα
Άλμπερτ Φις
Ο Άλμπερτ Φις (Hamilton Howard "Albert" Fish) (1870 - 1936) ήταν διαβόητος Αμερικανός κατ' εξακολούθηση δολοφόνος (serial killer) μικρών παιδιών- με κανιβαλική συμπεριφορά. Αν και ο ίδιος παραδέχτηκε ότι είχε κακοποιήσει και θανατώσει 100 περίπου παιδιά, ωστόσο για ένα έγκλημα έδωσε λόγο στην δικαιοσύνη. Δικάστηκε για τον φόνο της 10 χρονης Γκρέις Μπαντ (Grace Budd) - δυο ακόμα δολοφονίες του ήρθαν στο φως κατά τη διάρκεια της σύλληψής του -και καταδικάστηκε σε θάνατο στην ηλεκτρική καρέκλα. Εκτελέστηκε στις 16 Ιανουαρίου του 1936 στις φυλακές Sing Sing της Νέας Υόρκης, και έγινε ο γηραιότερος σε ηλικία άνθρωπος (66 χρονών) που πέθανε στην ηλεκτρική καρέκλα.
Στον Φις έχουν δοθεί κατά καιρούς τα προσωνύμια Ο άνθρωπος με τα γκρι, ("The Gray Man"), Ο μανιακός του φεγγαριού ("The Moon Maniac"), και άλλα.
Η ζωή του έγινε κινηματογραφική ταινία, το 2007 με τίτλο "The Gray Man".
Η ζωή του
Ο Hamilton Howard "Albert" Fish γεννήθηκε στις 19 Μαΐου του 1870 στην Ουάσινγκτον των Η.Π.Α από τους Έλεν και Ράνταλ Φις. Ο πατέρας του ήταν 75 χρονών, όταν γεννήθηκε ο Άλμπερτ, το τελευταίο παιδί μιας οικογένειας με ιστορικό σοβαρών ψυχικών ασθενειών. Πολλοί από τους προγόνους του έπασχαν από ψυχικές ασθένειες, η μητέρα του βασανιζόταν από ακουστικές και οπτικές ψευδαισθήσεις ενώ και τα τρία αδέρφια του παρουσίασαν σοβαρές ψυχικές διαταραχές, η αδερφή του μάλιστα κλείστηκε σε ψυχιατρικό άσυλο.
Ωστόσο το δραματικό γεγονός στην ζωή του Φις ήρθε το 1875, στην ηλικία των 5 ετών, αφού ύστερα από τον θάνατο του πατέρα του, η μητέρα του τον έστειλε να μεγαλώσει σε ορφανοτροφείο, γιατί αδυνατούσε να φροντίζει όλα τα παιδιά της. Από τα 5 μέχρι και τα 9 του χρόνια, κατά τη διάρκεια των χρόνων εγκλεισμού στο "Saint John's Orphanage" της Ουάσινγκτον, ο μικρός Άλμπερτ ήρθε αντιμέτωπος με κάθε είδους αρρωστημένη συμπεριφορά και ψυχική απόκλιση. Όντας το μικρότερο αγόρι στο ίδρυμα, έπεφτε συχνά θύμα ξυλοδαρμών και σεξουαλικών κακοποιήσεων και εξευτελισμών. Ο ίδιος ο Φις, καταλαβαίνοντας ίσως την απαρχή όλης της διαστροφής του, είπε όταν συνελήφθη ότι «...ήμουν εκεί (στο ορφανοτροφείο) σχεδόν μέχρι τα εννιά μου χρόνια και από κει άρχισαν να πηγαίνουν όλα στραβά. Μας έδερναν ανελέητα. Εκεί μέσα είδα αγόρια να κάνουν πράγματα που δεν έπρεπε να κάνουν». Το 1880 η μητέρα του κατάφερε να βρει μια καλοπληρωμένη δουλεία στον δημόσιο τομέα, και πήρε τον Άλμπερτ από το ορφανοτροφείο. Ο Φις όμως είχε ήδη μάθει να παίρνει ηδονή από τον πόνο: τον δικό του αλλά και των άλλων.
Στην ηλικία των 12 χρονών, το 1882 γνωρίστηκε με ένα αγόρι που τον μύησε στην ουρολαγνεία και την κοπροφαγία αλλά και στην ηδονοβλεψία. 15 χρονών εγκατέλειψε το σχολείο και άρχισε να δουλεύει κυρίως ως ελαιοχρωματιστής.
Το 1890, σε ηλικία 20 ετών θα φύγει από το πατρικό του και θα εγκατασταθεί στη Νέα Υόρκη, όπου θα ζήσει κάνοντας την αρσενική πόρνη. Λίγο καιρό μετά, έφερε και την μητέρα του να μείνει μαζί του. Το 1898 η μητέρα του, φρόντισε να τον παντρέψει με την Άννα Μαρί Χόφμαν (Anna Mary Hoffman) με την οποία απέκτησε έξι παιδιά. To 1903 θα κάνει συλληφθεί πρώτη φορά για μια μεγάλη κλοπή και θα φυλακιστεί στις φυλακές του Σιγνκ - Σινγκ (Sing Sing Correctional Facility) στην Νέα Υόρκη.
Το 1910 σε ηλικία 40 χρονών, θα γνωριστεί με τον 19χρονο Τόμας Κέντεν (Thomas Kedden) και θα αναπτύξουν μια σαδομαζοχιστική σχέση. Ο Φις θα κακοποιήσει τον Κέντεν υποβάλλοντάς τον σε διάφορα βασανιστήρια, με αποκορύφωμα να του κόψει το πέος.